**ISHTIQOQ SHEʼRIY SANʼATINING ISHLATILISHI**

**Qo**ʻ**chqorova Sevinch**

**JDPU, O**ʻ**zbek tili va adabiyoti fakulteri 3 – kurs talabasi**

**Annotatsiya:** Ushbu maqolada ishtiqoq sheʼriy sanʼatining ishlatilishi va uning tarixi haqida bayon qilingan. Ishtiqoq sheʼriy sanʼatining arab va oʻzbek adabiyotidagi oʻrni bayon qilingan. Oʻzbek adabiyotida Alisher Navoiyning baʼzi gʻazallari asosida tavsiflangan.

**Kalit soʻzlar:** ishtiqoq, masdar, bayt, "Farhod va Shirin", Alisher Navoiy, ism, feʼl.

Arab tilshunosligida soʻz yasalish hodisasi ishtiqoq (الاشتقاق) deb yuritiladi. Soʻz yasalishining eng unumli usuli ishtiqoqdir. Bu istiloh شق oʻzagidan olingan boʻlib, اشتقاق "yasash", "paydo qilish" maʼnolarini anglatadi. Ishtiqoq badiiy sanʼatining oʻziga xosligi shundaki, ijodkor bayt yoki baʼzi gaplarda oʻzagi bir boʻlgan soʻzlarni ikki yoki undan ortiq keltirishni zarur deb biladi. Ishtiqoq qoʻllanishning fikriy hissiy samara berishdagi ahamiyati shundaki, odatda uning radifsimon jarangdoshligiga va ayni choqda, qarama-qarshi maʼno tashishi bilan koʻzga tashlanadi. Muhammad Ibrohim bu soʻzga quyidagicha taʼrif bergan:"Bir soʻzdan boshqa soʻzni olish boʻlib, u ikki soʻzga bogʻliq maʼno va tuzilish qoidalariga muvofiq holda, maaʼlum morfologik qolip asosida amalga oshuvchi hodisadir" [1,169].

Arab tilshunosligi tarixida bu hodisa IV hijriy asr oʻrtalarigacha الا deb yuritilgan. IV hijriy asrning oxirlarigaشتقاق الصغير أو الأصغ kelib, Ibn Jinniy yangi bir bor qoʻshdi. Bu bob umumiy maʼno doirasidagi yasalgan soʻzlar bobi boʻlib, bu الاشتقاق الصغير أو الأصغر deb nomlanadi. [2,140].

Arab tilshunoslari o‘rtasida ishtiqoq asli borasida tortishuv bor, bu tortishuv ikkita katta arab tilshunoslik maktablari o‘rtasida kechadi. Abu Yaqub Sakkokiy ta’rifidagi “Bu sohiblarimiz aytgan fikrdir” degan fikr Basra tilshunoslik maktabi vakillariga ishoradir.

Ishtiqoq asli nima ism yoki fe’l?

Basralik va kufalik arab tilshunos olimlari bu borada keng ilmiy munozara qilishgan. Bunga ko‘ra basralik olimlar: “Ishtiqoq asli masdar (harakat nomi) dir, chunki fe’l harakat nomidan olingan”. Kufalik olimlar esa bu fikrning aksini aytishadi, ya’ni ishtiqoq asli fe’l. Har ikkala tomon ham o‘z qarashlarini quvvatlovchi dalillarni keltirishadi.

Basralik olimlarning dalillari:

1.Masdar zamonni ifodalamaydi. Fe’l esa ma’lum bir zamonni ifodalaydi. Shuningdek, masdarning zamonni ifodalamasligi asl unga bog‘langanidan. Shuning uchun masdar fe’lning aslidir.

2.Masdar ism hisoblanadi. Ism o‘zi fe’l bilan bog‘lanmagani holda ma’no anglatadi, lekin fe’lning o‘zi ismsiz ma’no anglata olmaydi. Ma’no anglatishda fe’lga muhtoj bo‘ladi. Asl faqatgina o‘zi ma’no anglata oladi.

3.Darhaqiqat,masdar fe’lning asli bo‘lgani uchun shunday nomlangan.

4.Masdar bir narsaning ma’nosini ifoda etadi va u voqealikdir. Fe’l esa voqayelik bilan zamonni ifoda etadi. Shuningdek, bir narsa ikkita narsaning asli bo‘ganidek, fe’lning asli masdardir.

5.Masdar bir ma’noni anglatadi, fe’l esa turli xil ma’nolarni anglatadi. Shuning uchun oltinning bir turi bor, uning ko‘rinishlari, xillari yo‘q.

Kufalik tilshunos olimlarning dalillari:

1.Fe’l illatli harflardan xoli bo‘lsa, masdar ham shunday bo‘ladi. Illatli harfi bo‘lsa, masdarda ham shunday bo‘ladi.

2.Masdar fe’lning ma’nosini ta’kidlash uchun qo‘llanadi. Ta’kidlanuvchi ta’kidlovchidan ustun turadi.

3.Shunday fe’llar ham borki, ularning masdarlari yo‘q (نعم وبئس وعسى وليس وحبذا و إلخ).Агар masdar asl bo‘lsa, nega bu fe’llarning masdari yo‘q?!

4.Fe’l masdar qo‘llanishida sabab hisoblanadi. Shuning uchun masdar fe’lning bir qismidir.

5.Ish harakat bajaruvchisi harakati bo‘lmasa, masdar ma’no anglatmaydi. Masdar fe’l bilan ma’no anglatgani uchun ham uning asli fe’ldir [3, 235-245].

O'zbek mumtoz adabiyotining uzoq yillik tarixi shundan dalolat beradiki, Alisher Navoiy she'riy san'atlar yaratishga alohida e'tibor qaratgan.Kuzatishlar shuni ko'rsatadiki, Navoiy she'riyatida ishtiqoq san'ati asosida yaratilgan baytlar ko'p uchraydi. Bu san'at she'riy baytlarda o'zakdosh so'zlarni qo'llashga asoslanadi. Masalan, "Farhod va Shirin" dostonida osmonning cheksizligi, bepoyonligi shunday tasvirlanadi: Kabutar yoʻq, kabutarxonadur ul, Anga ne rom boʻlmogʻliq, ne orom [4].

Bu keltirilgan baytda ishtiqoq san'atini vujudga keltirish uchun shoir kabutar so'zidan o'rinli foydalanadi. Ma'lumki, kabutar so'zi o'zbek tiliga fors-tojik tilidan o'zlashgan leksema bo'lib, bu "so'zning strukturasi kabu(d)+tar qismlaridan tashkil topgan, kabud - ko "k" va -tar sifatning orttirma darajasini bildiruvchi morfemadir". Shoir bu baytda osmondagi yulduzlarni kabutarlar oldiga sochilgan donlarga qiyos qiladi. Bu o'rinda ishtiqoq san'ati kabutar va kabutarxona so'zlari, ya'ni o'zakdosh so'zlar vositasida yuzaga kelgan.

"Sab'ai sayyor" dostonidagi

Chunki qaqnuslik aylabon izhor,

Oʻt solib alam ichra qaqnusvor [5]

baytida o'zbek tilidagi afsonaviy qush nomini anglatuvchi Qaqnus atamasining o'zakdosh leksemalari hisoblangan qaqnuslik va qaqnusvor so'zlari vositasida ham ishtiqoq san'ati vujudga keltirilgan. Bu san'atni yuzaga keltirgan leksik birliklar affikslarini qo'shish orqali yasalgan. Bu o'rinda qaqnus so'zining yangi lisoniy shakli yuzaga kelibgina qolmasdan, bu so'zning ma'no qamrovi ham ma'lum darajada kengaygan.

1.Ishtiqoq sheʼriy sanʼatiga misollar:

Ganja Vatan , ko’ngli oning ganjxez,

Xotiri ganjuru tili ganjrez.

2.Jonimdek o’zga jonni dilafkor ko’rmadim,

Ko’nglum kibi ko’ngulni giriftor topmadim. (Alisher Navoiy)

3.To tirikdirki tabiat,

To quyosh sochgayki nur,

Uch egiz bordir tushuncha,

Uch bu so`z yondosh bo`lur:

Mohiru mehru mahorat,

Olimu ilmu amal,

Oshiqu ishqu mashaqqat,

Shoiru she'ru shuur. (Erkin Vohidov)

Mohir va mahorat o’zakdosh, mehr bo’lib tuyuladigan so’z, olim va ilm o’zakdosh, amal o’zakdosh bo’lib tuyuladigan so’z. Oshiq va ishq o’zakdosh, mashaqqat o’zakdosh bo’lib tuyuladigan so’z, shoir, she’r va shuur esa

Xulosada, ishtiqoq sheʼriy sanʼati maʼno jihatdan serqirraligi, shoirga bir matn, bayt doirasida bir necha poetik sanʼatlarni vujudga keltirishga imkon berganligi va gʻazalga jilo berishi bilan farqlanadi.

**Foydalanilgan adabiyotlar:**

1. Alisher Navoiy "Navodir ush-shabob"- Toshkent: Fan, 1991, MAT. 20 jildlik, III.

2. Alisher Navoiy "Layli va Majnun"- Toshkent: Fan, 1992, MAT. 20 jildlik, VIII.